«Қыз өссе елдің көркі» атты қыз сыны сайысы  
Мақсаты: Қыз балалардың жан дүниесіндегі көркемдік талғамын қалыптастыру, қазақ халқының қыз тәрбиелеу салт-дәстүріне байланысты әдептілікке, инабаттылыққа, ізеттілікке тәрбиелеу.  
Көрнекілігі: «Қыз елдің көркі» (ұлттық киімді қыздардың суреттері), «Өнер таусылмас азық» (қолөнер түрлерінің фотосуреттері), мақал-мәтелдер, қанатты сөздер  
Барысы:  
1-жүргізуші: Қайырлы күн, құрметті оқушылар, ата-аналар!  
2-жүргізуші: Бүгінгі «Қыз өссе елдің көркі» атты қыз сыны сайысына қош келдіңіздер!  
1-жүргізуші: Мен қазақ қыздарына қайран қалам,  
Жанары жаны жаздай жайраңдаған  
«Қыз өссе елдің көркі » деген сөзді,  
Қапысыз қалай айтқан қайран бабам.

2-жүргізуші: Мың бұралған арулар билей басып,  
Келеді міне ортаға толқып тасып,  
Аруларын сыйлаған халқым менің,  
Көңілді қошеметпен қарсы алайық!  
(Арулар сахна төріне шақырылады)

2-жүргізуші:Шалқытып мерекеде ән салайық,  
Өнерпаз өрендерге тамсанайық.  
Әділдік пен шындықты арқа тұтып,  
Әділқазы алқасымен танысайық

1-жүргізуші: Сайысымыздың шарты бойынша қыздар өз нөмірлерін алып, өз өнерлерін көрсетеді.  
Сайысымыз 5 турдан тұрады.  
1. Өзін-өзі таныстыру.  
2. мақал-мәтел сайысы   
3. Ас мәзірін даярлау  
4. Шығармашылық сайысы  
5. Сұлулық сыры

2-жүргізуші: Кел,достар, бастайық,  
Бастайық той кешін.  
Қызықтан еш адам,  
Қалмасын құр қалып.

Ұлдардың орындауында «Ай дидарлы анашым» өлеңін қарсы алайық

Таир, Ербол, Данияр

1-жүргізуші: Бірінші сайыс өзін-өзі таныстыру.  
Көңілге түй сен мұны,  
Әр бүлдіршін-ел гүлі.  
Бақытты елде туғаның  
Есіміңнен белгілі

2-жүргізуші: Екінші сайыс- мақал-мәтел сайысы көрінеді білімімен.  
Кең даланың ежелгі,  
Қазақ дейтін халқымыз.  
Өзге ұлттай бізде де,  
Бар дәстүр мен салтымыз.

Ұлдардың орындауында би «Қазақ қыздары міне» Ерсултан, Даниал, Мади

1-жүргізуші: Ата-бабамыздың ежелден келе жатқан салт- дәстүрлерінің бірі- қонақжайлылық. Қандай жағдайда да «құдайы қонақпын» деп келген адамды кеудесінен итермей, жылы шыраймен қарсы алып, қолдағы барымен дегендей, шамасы келгенше сый-құрмет көрсетіп аттандыру әркімнің парызы сияқты болатын. Ендеше, үшінші сайысымыз – ас мәзірін дайындау.

«Менің анам алтын өлеңнін» қарсы алындар Адиль, Даниал, Абдурахим

2-жүргізуші: Аруларға қызығып қарасын деп, -келесі сайысымыз шығармашылық сайысы.

Орталарында «Қамажай» би

2-жүргізуші: Сымбатына сай киім жарасатын,  
Аспандағы айменен таласатын.  
Өнеріне сәні сай келіп тұрған,  
Аруларға қызығып қарасын деп, -келесі сайысымыз сұлулық сыры сайысы.

1-жүргізуші: Әділқазы алқасы аруларымыздың ұпайларын есептегенше  
өнерпаздардың өнерін тамашалайық.

«Ақ мамам» өлеңін тамашалаңыздар

Робот көрінісі.

«Апатайым анашым» Арғынбай Абдурахимнің орындауында

2-жүргізуші: Енді сөзді төрешілерімізге берейік. (Ұпайларын қорытқанда, қыздардың ұлттық киімін, сайыс бойы өзін қалай ұстағанын, сөйлеу мәдениетін, жүріп-тұрғанын бәрін де есептеген жөн)

Қорытынды. Әділқазылар сөз алып, әр номинация бойынша (Көктем аруы, көрермен көзаймы, білімді ару, дарынды ару, тапқыр ару) жүлде тағайындайды.

1-жүргізуші: Өнеріміз сайыста,  
Жетелейді алысқа.  
Бүгінгі күннің жеңісі,  
Достық болып қалуда.

2-жүргізуші: Баршаңызды Наурыз мерекесімен құттықтаймыз.Наурыз құт-береке, бірлік әкелсін.